בודהיזם בישראל

להיות מים, לגלוש גלים - על המים ועל הגלים של ים החיים | רטריט עם מאיר זוהר
2019-02-02 10:00 - 17:00 (Asia/Jerusalem)
אנחנו טובלים בים של חיים: הגלים הם התנועה של המים, והמים תמיד מתגלים כגלים – המים סמויים והגלים גלויים: המים הם המהות והחיוּת של כל הדברים, והגלים הם התופעות, הדברים כפי שהם, מופיעים וחולפים.
המים שלמים, המים חיים, אבל הגלים שחושבים את עצמם נפרדים חיים בגלות, וכך לא באמת חיים – הגלים כל הזמן מתגלגלים, נולדים ומתים; כאשר אנחנו מזדהים ונצמדים לשם וצורה של גל מסוים אנחנו פוחדים ובודדים, לא מסופקים – הגלים צמאים. הגלים צמאים!
כאשר אנחנו מבינים את היחס בין מימד המים למימד הגלים, כאשר אנחנו מבינים שמימד המים אינו אלא הבנה של מימד הגלים, כאשר אנחנו מבינים את טבע המים של כל הגלים אנחנו חופשיים לפגוש בשלום ובשמחה את החיים, חופשיים להיות מים ולגלוש על הגלים.
* * *

הלימוד מותאם לנוכחים המשתתפים, ואין צורך בידע או נסיון קודמים; הרטריט פתוח ומתאים לכולם – הן למתעניינים חדשים אשר רוצים לטעום ולהתנסות במדיטציה, והן לאנשים בעלי נסיון קודם במדיטציה, אשר רוצים להעמיק ולהביא אותה אל דרכם בחיים.

* * *
מאיר זוהר מלמד מדיטציה לא-דואלית כדרך חיים – הוא מלמד את הדרך הבודהיסטית בגישה לא-דואלית, ומדיטציה של קשב גוף-נפש ברגע הזה.

מאיר למד וחי בקהילתו של תיק-נהאט-האן (Thich Nhat Hanh), נזיר ומורה זן, והיה נזיר בודהיסט במשך תשע שנים. כמו כן, מאיר לומד רבות לאור הגותו של קרישנמורטי (J. Krishnamurti), ובנוסף, הוא שהה כשנתיים במרחב המדיטציה Rose Apple.

מאיר פוגש אנשים בסדנאות ובמפגשים קבוצתיים, ומציע ליווי דרך גם ליחידים.
לפרטים המלאים ולהרשמה: http://www.betkeshev.org/home/retreats/retreats52

קורסנגהא -הדרך כפולת השמונה - מתיאוריה למעשה
2019-01-07 20:30 - 22:30
ינואר -פברואר 2019
הדרך כפולת השמונה- מתיאוריה למעשה
שבעה מפגשים שבועיים | החל מה-7.1.18, בימי שני, 20:30-22:30
בשדרות יהודית 35, שכונת מונטיפיורי, ת”א
(3 מפגשי ינואר: 7.1, 14.1, 28.1 | 4 מפגשי פברואר: 4.2, 11.2, 18.2, 2. 25)
קורס-סנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
מפגשים משלבים תרגול מדיטציה מונחה, אפשרות לשיתוף, והרצאה על עקרונות הבודהיזם בדגש על יישומם בחיי היומיום.
ניתן להירשם לכול קורס בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס ינואר- פברואר 2019:

תהליך ההתעוררות האישי של הבודהא- מה ניתן ללמוד ממנו
חוק הקארמה כמוביל ל”ארבעת אמיתות הנאצלים”
“דוקהא” (אי נחת, חוסר סיפוק, סבל) – מדוע הבודהא מלמד על סבל ולא על אושר.
“הדרך כפולת השמונה” – כניסה לעומק.
מתאוריה למעשה- יישום את עקרונות הדרך בחיי היומיום שלנו.

מחיר: 450 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.
אבי פאר
יליד 1951, לומד ומתרגל החל מ-1995. מלמד בודהיזם בריטריטים, קורסים וקבוצות לימוד ותרגול שבועיות (סנגהא), ממייסדי אתר “בודהיזם בישראל“, מפגשי “שבילים רבים דהרמה אחת”, “פעם בשבוע- המאמר הבודהיסטי השבועי” ו”כתב העת הבודהיסטי“. כותב ומתרגם בנושאים בודהיסטיים. ממתרגמי הספרים “מה שלימד הבודהא” ,”סמה סטי- תשומת לב נכונה”, “ההתהוות המותנית”, “טוב, רוע ומעבר להם-הקארמה בלימוד הבודהיסטי” , “חשיבה בהירה” ומחבר “שירי דהרמה- שירים להולכים בדרך” ו”מעמקים לא אישיים“. מלמד בודהיזם כגישה רכה ואנושית לחיים, תוך מתן דגש על ההיבטים המעשיים. מציע כלים לבדיקה אישית והרהור ואינו רואה בבודהיזם דוקטרינה קשיחה “כזה ראה וקדש”.
נשמח אם תיידעו גם את חבריכם או כל מי שהנושא עשוי לעניין אותו/ה לקבלת פרטים נוספים ושאלות: אבי פאר – 054-4263890 או בדוא”ל: avipeer51@gmail.com

סדרת מפגשי "שבילים רבים – דהרמה אחת" - דרך האמצע הבודהיסטית
2018-12-28 10:00 - 13:30
משתתפים: ד”ר קרן ארבל, ד”ר אורה סתר, עדה אבשלום, לילה קמחי
מנחים: אילן לוטנברג ואבי פאר
״דרך האמצע״ היא מושג מרכזי בדרך הבודהיסטית, שמבטא תובנה עמוקה לגבי מצב של תודעה ערה, כזו שאינה נשלטת על ידי השתוקקות, איבה ובלבול (״שלושת המזהמים״).
זו אינה ״פשרה״ בין שתי תפישות עולם מנוגדות – האמונה בקיומו של עצמי קבוע ונפרד מחד, לעומת שלילתו המוחלטת מאידך; היא נמצאת מעבר להן.
לפיכך, אין להתפלא כי סביב מושג זה התפתחו פרשנויות שונות שלעיתים נתפשות אף כסותרות.
במפגש זה נשמע התייחסויות שונות ל״דרך האמצע״ ולאופן שבו ניתן לבטא אותה בחיי היום-יום שלנו.
נשמח אם תיידעו גם את חבריכם או כל מי שהנושא עשוי לעניין אותו/ה
“שבילים רבים – דהרמה אחת”, הינה סדרת מפגשים העוסקת בנושאים שונים מנקודות המבט של המסורות השונות בדרך הבודהיסטית. כל מפגש כולל תרגול מדיטציה מודרך, פאנל של מורים נציגי המסורות השונות, ופרק זמן לשאלות ותשובות.
עלות המפגש: 60 ₪. ניתן להוסיף ספר לבחירתכם בהוצאת “בודהיזם בישראל” בתוספת 20 ₪ בלבד

הסכום מיועד לכיסוי הוצאות המפגש, לאחזקת ולתפעול האתר, להפקת כתב העת וספרי דהרמה ולכל הוצאות התפעול השוטפות של “בודהיזם בישראל”. – בסיום המפגש תינתן אפשרות לתרום למורים כנדיבות הלב. (דאנה).
מי שידו אינה משגת לשלם סכום זה, מוזמן בלב פתוח לבוא ולשלם כפי יכולתו.

על המשתתפות:
קרן ארבל
מתרגלת, לומדת וחיה את הדרך הבודהיסטית משנת 1997. במהלך השנים למדה ותרגלה אצל מורים רבים במסורת התהרוואדה והמהאיאנה בארץ ובעולם, במסגרת ריטריטים ותקופות התבודדות ממושכות. מנחה מפגשי לימוד ותרגול של הדרך הבודהיסטית ומדיטציית ויפסנא בעמותת תובנה, פסיכודהרמה ובמסגרות נוספות, ומלמדת פילוסופיה ופסיכולוגיה בודהיסטית באוניברסיטת תל אביב.
אורה סתר
תלמידה, מתרגלת ומלמדת בודהיזם בחיבורים אפשריים שונים לעולם הארגון והניהול. תואר שני ושלישי בניהול מאוניברסיטת תל אביב, ולימודים לתואר שני בבודהיזם ותרבויות מזרח אסיה . מלמדת בפקולטה לניהול בבית ספר לניהול בדלהי, הודו. בעבר הייתה מנכ”לית להב – פיתוח מנהלים באונירסיטת ת”א, ובהמשך כיהנה כיו”ר פסיכו-דהרמה. בשנים האחרונות פיתחה מספר תכניות לחיבור בין העולמות, סביב נושאים של מנהיגות, מיינדפולנס, ניהול קריירה וייעוץ ארגוני.
עדה אבשלום
מורה ודקאנית הסטודנטים בפסיכו-דהרמה – בית הספר לתורת הנפש הבודהיסטית. מתרגלת מדיטציה למעלה משלושים שנים.פסיכולוגית קלינית בהכשרתה, שמקדישה חלק ניכר מזמנה ומהאימון שלה לסיוע ברוח הדהרמה, בקבוצות ובליווי אישי. במסגרת מרחב הסיוע של פסיכודהרמה מנחה קבוצת תמיכה ותרגול למתמודדים עם אתגרי חיים קשים, לימדה במשך כמה שנים מדיטציה בתכנית שיקומית להוצאת נשים ממעגל הזנות.
לילה קמחי
מורה לויפאסנה, מיינדפולנס ודהרמה. מלמדת בארץ ובעולם משנת 2004. למדה ותירגלה עם מורים מובילים ברחבי העולם במסורת הויפאסנה הבודהיסטית ובמסורת האי-שניות ההינדואיסטית. שהתה תקופות ארוכות במזרח ומערב במנזרים ובמרכזי מדיטציה, כולל פרקי זמן ארוכים בריטריט-עצמי בדממה. מלמדת בעמותת תובנה, מרכז גוף-נפש ועוד, בריטריטים, סדנאות וקורסים. מובילה מסעות רוחניים ברחבי העולם.
עקב אילוצי האולם שעומד לרשותנו מספר המקומות מוגבל, ולכן אנו מבקשים להירשם בתשלום מראש.
מי שנרשם למפגש מתבקש להגיע בזמן ובפניות מלאה, להיות בו לכל אורכו ולא לעזוב לפני סיומו.
תודה,
צוות “בודהיזם בישראל”

"נדיבות, נתינה וקבלה- לעצמי ולאחרים" - שבת ריטריט עם אבי פאר
2018-12-15 09:30 - 17:00
נדיבות, נתינה וקבלה מתבטאות כמעט בכול רגע ורגע בחיינו, גם בינינו לבין אחרים וגם כלפי עצמנו.
עולות בנו לא מעט שאלות – מהי “נתינה נכונה”? האם תמיד יש ערך לנתינה? מתי יש לתת ומתי אין לתת? עד כמה אנו נדיבים ויודעים לתת ולקבל, לעצמנו ולאחרים? האם אנו מודעים לסיבות ולמניעים לנתינה ולקבלה שלנו? את מי הנתינה בעצם משרתת? מה הקשר בינה ובין קבלה?
במפגש זה נחקור ונתבונן באופן שבו הבודהיזם מציע לנו להתייחס לאיכויות הנתינה והקבלה ככלים להתבוננות, לתרגול וליצירת שינוי בעל ערך בחיינו , במפגש שלנו עם עצמנו ובמערכות היחסים שלנו .
המפגש ישלב שיחה בנושא זה, יחד עם תרגול מודרך של מדיטציה בודהיסטית (ויפאסנה) בישיבה ובהליכה.
כיצד מתנהל המפגש ?
המפגש יתקיים בשתיקה, על מנת לאפשר את מיקוד תשומת הלב בתהליכים פנימיים. בסיום היום יוקדש פרק זמן לשיתוף ולשאלות ותשובות.
במהלך המפגש נאכל ביחד ארוחת צהריים צמחונית שתהיה מורכבת ממנות שיביאו המשתתפים ויחלקו עם האחרים. הארוחה מהווה גם היא הזדמנות לתרגול תשומת לב ומתקיימת בשתיקה.
למי מתאים להשתתף?
המפגש מתאים למתעניינים חדשים, אשר רוצים לטעום ולהתנסות בלימוד ותרגול הדרך הבודהיסטית, כמו גם למתרגלים ותיקים אשר רוצים להעמיק את הידע והתרגול.
נא להביא מנה צמחונית שנחלוק עם שאר המשתתפים. (יהיו סכו”ם וצלחות חד פעמיות- ניתן ומומלץ להביא אתכם צלחת וסכו”ם רב פעמי )
נא להביא כריות למעוניינים לשבת על השטיח ( יש כמובן אפשרות לשבת על כיסא).
כמה זה עולה?
התשלום מתחלק באופן הבא:
תשלום קבוע: 150 ₪ לסיוע בכיסוי העלויות. מי שידו אינה משגת לשלם סכום זה מוזמן בלב פתוח לבוא ולשלם כפי יכולתו
תשלום למורה: בחרתי שלא לנקוב בסכום קבוע מראש, אלא לאפשר לכל אחד מהמשתתפים לשלם באופן ששוקל את המחיר המקובל לסדנאות מסוג זה בתוך חיינו המערביים וכן לפי רוחב לבכם ויכולתכם הכספית.
אבי פאר
יליד 1951, לומד ומתרגל החל מ-1995. מלמד בודהיזם בריטריטים, קורסים וקבוצות לימוד ותרגול שבועיות (סנגהא),
ממייסדי אתר “בודהיזם בישראל“, מפגשי “שבילים רבים דהרמה אחת”, “פעם בשבוע- המאמר הבודהיסטי השבועי” ו”כתב העת הבודהיסטי“. כותב ומתרגם בנושאים בודהיסטיים.
ממתרגמי הספרים “מה שלימד הבודהא” ,”סמה סטי- תשומת לב נכונה”, “ההתהוות המותנית”, “טוב, רוע ומעבר להם-הקארמה בלימוד הבודהיסטי” , “חשיבה בהירה” ומחבר “שירי דהרמה- שירים להולכים בדרך” ו”מעמקים לא אישיים“.
מלמד בודהיזם כגישה רכה ואנושית לחיים, תוך מתן דגש על ההיבטים המעשיים. מציע כלים לבדיקה אישית והרהור ואינו רואה בבודהיזם דוקטרינה קשיחה “כזה ראה וקדש”.
נשמח אם תיידעו גם את חבריכם או כל מי שהנושא עשוי לעניין אותו/ה
לקבלת פרטים נוספים ושאלות: אבי פאר – 054-4263890 או בדוא”ל: avipeer51@gmail.com

כיצד לראות את עצמך כפי שהנך באמת - גשה קלסנג וונגמו
2018-11-30 09:30 - 2018-12-01 17:00
כל חיינו מתרכזים סביב מה שקשור ל”אני” ולְמה שהוא “שלי”. אנחנו מנסים כל הזמן לעשות את מה שיסב לנו הנאה ולהימנע ממה שיגרום לנו אי נחת. אנחנו מוקירים את מה שהוא “שלי” – משפחתנו, ידידינו, הקהילה שלנו, רכושנו – וחשים כעס כאשר מאיימים עליהם.
אבל מהו ה”אני” למעשה? היכן הוא הבעלים של מה שהוא “שלי”? אנחנו אומרים לעתים קרובות “אני כך” או “אני אחרת”: אני אישה, אני גבר, אני בת, אני בן, אני אם, אני אב, אני תלמיד, מורה, רופא, אמן או טבח. אני בריא, חולה, חזק, ביישן, מאושר או מדוכא. איזה מהם באמת מתאר אותי?
חיינו סובבים סביב התחושה של “אני” ו”שלי”, תחושה שמחלחלת לכל פעולותינו. תחושה זאת מביאה גם להתרכזות בעצמי, לתחושות של אי ביטחון, תיעוב עצמי, סלידה, השתוקקות וכן הלאה. מכיוון שה”אני” כל כך מרכזי בחיינו חובה עלינו לפתח הבנה של אופן קיומו – ומי אנו באמת.
הקורס מתבסס על אחד מהספרים הפופולריים ביותר של כבוד הדלאי לאמה, “כיצד לראות את עצמך כפי שהנך באמת”. הספר משקף את החכמה העמוקה של המחבר, ניסיונו אישי, חמלתו העמוקה וחוש ההומור שלו. הספר מקיף ומרתק, ומוביל את הקוראים באמצעות ניתוח מעשי משכנע להבנה מהו העצמי, ותוך כדי כך מצביע על הסיבות לפיתוח אהבה וחמלה. בסוף כל פרק הדלאי לאמה מציג מדיטציה מונחית שמאפשרת לקוראים להפנים את ההבנה שהשיגו ברמה חווייתית יותר.
במהלך הקורס נדון איך אנחנו קיימים, איך התפיסה מוטעית של ה”אני” גרמת לאינספור בעיות וקשיים, ואיך הבנה נכונה של מי שאנו תאפשר לנו לכונן שלווה, סבלנות, אהבה, חמלה ואיכויות חיוביות נוספות. כל שיעור יילווה במדיטציות מודרכות כדי לתת למשתתפים הזדמנות לפתח תובנות עמוקות יותר של הנושא וללמוד איך לשלב את הבנתם בחיי היומיום.
ההסברים והמדיטציות אינם תלויים בשום השקפה דתית או תרבותית. הם מהווים גישה כללית לחיים בהרמוניה וברווחה רבה יותר.

ערב תרגול ויפאסנה ברידמן ת"א
2018-11-26 20:15 - 22:30
בתודה ובהוקרה מעומק הלב לסאלי ולמכללת רידמן על נתינת המקום והתמיכה בלימוד הדהרמה ותרגול המדיטציה.
ערב המיועד למתחילים המעוניינים להכיר את יסודות התרגול והדרך הבודהיסטית וכן למתרגלים מנוסים המעוניינים לחזק את יסודות התרגול שלהם. מקור תרגול המדיטצייה הינו במנזרים בודהיסטים בוברמה ותאילנד שהועברו ע”י המורה הבורמזי המכובד מהסי סייהדו (Ven.Mahasi Sayadaw) אחד ממורי הויפאסנה הידועים ביותר בעולם ואבי שיטת ׳ויפאסנה 16 היאנות׳ תלמידו וממשיך דרכו הנזיר המכובד אג’אן טונג סיראמנגלו, מורה הויפאסנה הראשי של צפון תאילנד ואחד מהנזירים המכובדים ביותר בתאילנד. למתחילים: מומלץ לצור קשר ולתאם עם איתמר הגעה מוקדמת יותר להנחיות התרגול והטכניקה וכן הסברים לגבי מדיטציית ויפאסנה. הערב כולל תרגול מדיטצייה ושיחה נא להתעדכן לפני הגעה בנייד 0547980169 אנו ממליצים להצטרף לקבוצות הוואטאפ של ת”א או יבנאל לעידכונים ושינויים. לכל שאלה ניתן לצור עימנו קשר
